CELEX: 62007CN0446
Language: et
Date: 2007-10-01 00:00:00
Title: Kohtuasi C-446/07: Eelotsusetaotlus, mille esitas Tribunale civile di Modena (Itaalia) 1. oktoobril 2007 — Alberto Severi, Cavazzuti e figli versus Regione Emilia-Romagna

23.2.2008   
            
            
               ET
            
            
               Euroopa Liidu Teataja
            
            
               C 51/31
            
         Eelotsusetaotlus, mille esitas Tribunale civile di Modena (Itaalia) 1. oktoobril 2007 — Alberto Severi, Cavazzuti e figli versus Regione Emilia-Romagna
   (Kohtuasi C-446/07)
   (2008/C 51/52)
   Kohtumenetluse keel: itaalia
   Eelotsusetaotluse esitanud kohus
   Tribunale civile di Modena
   Põhikohtuasja pooled
   
      Hageja: Alberto Severi, Cavazzuti e figli
   
      Kostja: Regione Emilia-Romagna
   Eelotsuse küsimused
   
               1.
            
            
               Kas määruse (EÜ) nr 2081/92 artikli 3 lõiget 1 ja artikli 13 lõiget 3 (nüüd määruse (EÜ) nr 510/06 (1) artikli 3 lõige 1 ja artikli 13 lõige 2) tuleb seoses seadusandliku dekreedi nr 109/92 artikliga 2 (direktiivi 2000/13/EÜ (2) artikkel 2) tõlgendada nii, et geograafilisi viiteid sisaldava toidu nimetust, mille osas on selle nimetuse kaitstud päritolunimetuse või kaitstud geograafilise tähisena eelviidatud määruste tähenduses registreerimise taotluse Euroopa Komisjonile edastamine siseriiklikul tasandil „tagasi lükatud” või peatatud, tuleb käsitleda üldnimetusena vähemalt seni, kuni kestab nimetatud „tagasilükkamise” või peatamise mõju?
            
         
               2.
            
            
               Kas määruse (EÜ) nr 2081/92 artikli 3 lõiget 1 ja artikli 13 lõiget 3 (nüüd määruse (EÜ) nr 510/06 artikli 3 lõige 1 ja artikli 13 lõige 2) tuleb seoses seadusandliku dekreedi nr 109/92 artikliga 2 (direktiivi 2000/13/EÜ artikkel 2) tõlgendada nii, et teatud kohale viitavat toidu nimetust, mis ei ole registreeritud kaitstud päritolunimetuse või kaitstud geograafilise tähisena viidatud määruste tähenduses, võivad tootjad, kes on seda heauskselt ja katkematu pika aja jooksul kasutanud enne määruse (EMÜ) nr 2081/92 (nüüd määrus (EÜ) nr 510/06) jõustumist ja pärast selle jõustumist, seaduslikult Euroopa turul kasutada?
            
         
               3.
            
            
               Kas direktiivi (EMÜ) 89/104 (3) kaubamärke käsitlevate liikmesriikide õigusaktide ühtlustamise kohta artikli 15 lõiget 2 tuleb tõlgendada nii, et toidu jaoks geograafilisi viiteid sisaldava kollektiivkaubamärgi omanikul ei ole õigust keelata sellise toote tootjatel, millel on samad omadused, tähistada seda sarnase nimetusega kollektiivkaubamärgis sisalduvaga tingimusel, et nimetatud tootjad on seda nimetust heauskselt, katkematu pika aja jooksul ja ammu enne nimetatud kollektiivkaubamärgi registreerimise kuupäeva kasutanud?
            
         
      (1)  ELT L 93, lk 12.
   
      (2)  EÜT L 109, lk 29; ELT eriväljaanne 15/05, lk 75.
   
      (3)  EÜT L 40, lk 1; ELT eriväljaanne 17/01, lk 92.